Balonul de Aur câștigat de Armando Diego Maradona după Cupa Mondială din 1986 va fi scos la licitație.
Trofeul Balonul de Aur câștigat de Diego Maradona, după ce a fost desemnat cel mai bun jucător la Cupa Mondială din 1986, va fi scos la licitație în Franța, în 6 iunie, a anunțat, marți, casa de licitații Aguttes care a dat publicității și câteva date tehnice despre trofeu.
Aguttes precizează că Balonul de Aur are:
-Înaltime: 28 cm Diametru: 15,86 cm
-Greutate brută: 4 kilograme
-Urme de frecare și zgârieturi, plăcuța de identificare lipsă
E pentru prima oară când un astfel de trofeu este scos la licitație.
La o licitație recentă, tricoul purtat de Diego Maradona la meciul împotriva Angliei din timpul Cupei Mondiale din 1986 a fost achizitionat pentru 7 milioane de dolari. Articolul a fost vândut de fostul jucător al Angliei Steve Hodge care a schimbat tricourile cu Maradona după meci.